16.11.2015.

**SAOPŠTENJE ZA MEDIJE**

**BANJA LUKA: Upriličeno druženje sa predstavnicima bh. medija**

Koalicija “Pod lupom” je poslije sastanka sa medijima u Sarajevu, upriličila neformalno druženje sa predstavnicima medija u Banja Luci, prilikom kojeg su se prisutni mogli upoznati sa aktivnostima Koalicije. Neformalni sastanak, radni ručak upriličen je 13. novembra 2015. godine u prostorijama hotela Bosna u Banja Luci.

Neformalno druženje je imalo za cilj unapređenje dosadašnje saradnje i komunikacije, profesionalnih i kolegijalnih odnosa sa predstavnicima medija koji predstavljaju nezaobilazan subjekat u službi pravovremenog informisanja građana Bosne i Hercegovine o radu Koalicije.

Na sastanku se govorilo o ulozi nestranačkih, građanskih posmatrača izbora iz ugla predstavnika medija, te je promovisana nova internet platforma Koalicije. Tokom diskusije su i predložene preporuke u cilju izmjene Izbornog zakona. Otvorena je i diskusija predstavnika medija sa članovima Koalicije, kao i ručak nakon diskusije.